Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 188

1. Általános kommunikációs eszközök Azok az eszközök kerülnek itt bemutatásra, amelyek: — minden célcsoportra kiterjedõen, általános érvénnyel mûködnek és fejtik ki hatásukat, — nem köthetõk specifikusan egy-egy célcsoporthoz és ilyen értelemben maradnak általános eszközök, — jórészük olyan kereteket biztosít, amelyek az ország egésze számára hozzák közelebb, jelképezik az Európai Uniót és az ahhoz történõ csatlakozást. 1.1. Általános szempontok a kommunikációs eszközök kialakításához Az általános eszközök az általános üzenetek célba juttatását hivatottak elõsegíteni. A stratégia keretében olyan jellegû általános üzenetek kerültek megfogalmazásra, amelyek nem önállóan jelennek meg, hanem keretet szabnak a kommunikációnak. Így tehát ebben az esetben az általános eszközök szerepe — az általánosan megfogalmazott üzenetek célba juttatásán túl — a kommunikáció kereteinek pontos kialakítása is. Nagyon fontos annak kihangsúlyozása, hogy a kommunikáció ezen szakaszában kell minden érintett számára tudatosodnia annak, hogy a csatlakozás sikere egyben az õ aktív részvételén is múlik. Az érintettség egyre nagyobb mértékben kell hogy érzelmi azonosulást is kiváltson. Az esély megragadásának lehetõsége, a népszavazáson való részvétel valószínûsége azok körében lesz várhatóan a legnagyobb, akik mind értelmi, mind pedig érzelmi síkon fontosnak tartják ezt a kérdést és az ebben történõ cselekvõ részvételt. Ennek a törekvésnek a szellemében ezek a folyamatok már elindultak. Azok a célcsoportok, amelyek másoknál jobban felismerték információs szükségleteiket, átfogó nemzetközi és szakmai kapcsolatrendszerrel rendelkeznek, azok jobban tudják kommunikációs érdekeiket érvényesíteni, és így céltudatosabban tudtak már eddig is hozzájutni a csatlakozással kapcsolatos információkhoz. Az eddigi kommunikációs tevékenység eredményeként, illetve a csatlakozás dátumának közeledtével egyre markánsabban jelentkezik a felkészülésre vonatkozó konkrét, célcsoportokra szabott információ iránti igény. Ugyanakkor fokozni kell azt az erõfeszítést, ami mindenkiben tudatosítja a cselekvés, az esély megragadásának, az egyéni felelõsségnek a fontosságát. A kommunikációs stratégia azt a célt szolgálja, hogy minél nagyobb mértékben elõsegítse a társadalom, a gazdaság egyes csoportjainak felkészülését a csatlakozásra, illetve a csatlakozást követõ idõszakra. Mivel jelenleg mind a csatlakozás támogatói, mind pedig a népszavazáson részt venni szándékozók jelentõs többségben vannak, így a legtöbb esetben a több információval rendelkezõk azok, akik egyben nagyobb arányban is támogatják az EU-csatlakozást. A kommunikáció intenzitásának növekedése tehát nagyobb érdeklõdést, motiváltságot jelent. Azoknál a csoportoknál, amelyek jelenleg a csatlakozás veszteseinek tekintik magukat, a több információ a csatlakozásra történt jobb felkészülést segítheti elõ. Ez is tovább erõsíti a kommunikáció jellegének módosításán, a konkretizáláson és az érzelmi tényezõk beemelésén alapuló stratégia jogosultságát. 2002/151/II. szám 1.1.1. Média Az általános üzenetek hatékony kommunikálásának egyik lényeges eleme a koncepciózusan végzett médiamunka. Ennek legfontosabb elemei a következõk:

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes